Diari Oficial de la Generalitat Valenciana


Sumari del DOGV 4368, del 30-10-2002 (2002/11790)

ACORD de 28 d'octubre de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Llíria.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/11008


Data del document
:   28-10-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Llíria
    * expropiació
    * administració local

ACORD de 28 d'octubre de 2002, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Llíria. [2002/11204]
  
El Govern Valencià, en la reunió del dia 28 d'octubre de 2002, va adoptar l'acord següent Acord:
  
L'Ajuntament de Llíria, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte d'accés perimetral a la unitat d'execució 17-B-Clotxa de Cossí.
  
Esta declaració d'urgent ocupació es justifica per les següents raons:
  
L'obra d'accés perimetral a la unitat d'execució 17-B-Clotxa de Cossí ha de realitzar-se amb celeritat, ja que estos terrenys resulten necessaris per a les obres del projecte de col·lectors en diverses urbanitzacions de Llíria-Fase II i perquè este viari perimetral millorarà els accessos i dotarà d'una major seguretat vial el trànsit rodat, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i retenció de crèdit.
  
Per tot això, i d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Llíria per a l'execució del Projecte d'accés perimetral a la unitat d'execució 17-B-Clotxa de Cossí.
  
Relació de béns afectats:
  
Finca núm. 6
  
Propietaris: senyor Pedro Vicente Rué i senyora Concepción Alamá Igual (guany).
  
DNI: 74009295-U i 63538703-T, respectivament.
  
Domicili: c/ Major, 93 i 95.
  
Població: Llíria.
  
Superfície afectada: 562,75 m². El propietari reclama que es reconega l'afecció d'onze oliveres, un garrofer i un ametler.
  
Ref. cadastral: polígon 155, parcel·la 27.
  
Inscripció registral: T. 1778, L. 570, F. 166, Fi. 2707, I.4a.
  
Finca núm. 7
  
Propietaris: senyor Joaquín Antonio Navarrete Borrell i senyora Juana Dolores Roca Peiró (guany).
  
DNI: 79945162-Q i 15285201-S, respectivament.
  
Domicili: c/ Duc de Llíria, 58-3a.
  
Població: Llíria.
  
Superfície afectada: 283,30 m², amb arbratge.
  
Ref. cadastral: polígon 155, parcel·la 29.
  
Inscripció registral: T. 822, L. 235, F. 170, Fi. 2.491, I.5a.
  
El present acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent al de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 28 d'octubre de 2002
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO